الحمد لله والصلاة والسلام على رسول الله وبعد خلق نادر قليل اللي بيتصف فيه بالزمن دوت هو خلق الانصاف خلق الانصاف. يعني ايه الانصاف يعني انك انت تقبل الحق من اي حد جي به حتى لو كان الشخص ده انت بتكرهه او بيخالفك
انك انت تقول على الشخص اللي انت بتحبه ازا اخطأ انه اخطأ انك انت ترد على الشخص اللي انت موالي له وتقول له انت غلطت صعب جدا انك انت تلاقي الخلق دوت
الزمن دوت اللي موالي لك في العادة لما بيعمل حاجة صح بتحاول تنشرها بشكل رهيب جدا. ولما بيعمل حاجة غلط بتحاول تدور له على مبرر الشخص اللي انت بتبغضه او بيخالفك لو عمل حاجة صح كأنه ما عملش حاجة بتحاول تخبي الموضوع ده على قد ما تقدر
ولو عمل حاجة غلط بتنشر غلطه في الدنيا كلها وده خلق بغيض زميم والنادر هو الشخص المنصف المنصف هو اللي بيقول ان الحق اتقال حتى لو اتقال على لسان اللي بيخالفه او اللي بيبغضه. الخلق ده من تعلمه القرآن. ربنا جل في علاه
قال ان قال نقلا عن المرأة آآ ملكة سبأ قالت ان الملوك اذا دخلوا قرية افسدوها وجعلوا اعزة اهلها اذلة. قالت كلام صح. فربنا قال كزلك يفعلون. اقر كلام المرأة كانت كافرة في زلك الوقت
لانها قالت كلام حق ابو هريرة لما كان في في بيتعامل مع رجل كده كان بيسرق الغلة ومش عارف ايه المهم في مرة علمه اية الكرسي ما كانش يعرف هو بيتعامل مع مين. النبي عليه الصلاة والسلام قال صدق
وهو كزوب اتدري من كنت تكلم يا ابا هريرة منذ سلاس ليالي؟ قال من؟ قال ذاك شيطان النبي عليه الصلاة والسلام قال ان الشيطان قال كلمة صح لما علمك اية
الكرسي الامام احمد بن حنبل واسحاق بن رهويه كانوا قرناء في طلب العلم. وكانوا بيختلفوا كتير الامام احمد بن حنبل بيقول عن اسحاق قال ما عبر الجسر الى خراسان مسل اسحاق ابن رهويه وان كان يخالفنا في مسائل. تلاميز الامام
احمد دخلوا عليه مرة متأخرين فقال لهم انتم كنتم فين؟ قالوا احنا كنا في مجلس ابي قريب قال ابي كريب هذا شيخ صالح اكتبوا عنه. قال يا امام انه يطعن فيك
قال ما حيلتي شيخ صالح ابتلي به فكان منصف الامام احمد. يعني الشخص اللي عنده خير يقول عنده خير حتى لو بيخالفني لو واحد مني وبيعمل شر اقول ان هو اخطأ
ابن مسعود قالوا له يعني او قال كلمة طيبة جدا قال اقبل الحق ممن جاءك به ولو كان بعيدا بغيضا واردد الباطل على من جاءك به ولو كان حبيبا قريبا. مين فينا يقدر يتخلق بهذا الخلق
النادر نسأل الله سبحانه وتعالى ان يرزقنا احسن الاخلاق. السلام عليكم ورحمة الله